କେନ୍ଦ୍ରାପଡା, ଏପ୍ରିଲ ୧୨(ଲୋକାଲ ୱାୟାର): ନିଜର ଅନବଦ୍ୟ ସେବାରେ ସ୍ୱେଚ୍ଛାସେବାର ପରିଭାଷାକୁ ଭିନ୍ନ ଏକ ସ୍ତରକୁ ନେଇ ଯାଇଛନ୍ତି କେନ୍ଦ୍ରାପଡ଼ାର ୨୨ ବର୍ଷୀୟ ଯୁବକ ସତ୍ୟରଞ୍ଜନ ବାରିକ୍ ।
ଲକ୍ ଡାଉନ୍ର କଡ଼ା ପହରା ସତ୍ତ୍ୱେ ଶୁକ୍ରବାର ରାତିରେ ସତ୍ୟ ପାଖାପାଖି ୪୦ କିଲୋମିଟର ରାସ୍ତା ଅତିକ୍ରମ କରି ଜିଲ୍ଲା ମୁଖ୍ୟ ଡାକ୍ତରଖାନାରେ ପହଞ୍ଚିବା ସହ ଜଣେ ଗର୍ଭବତୀ ମହିଳାଙ୍କୁ ରକ୍ତ ଦେଇ ତାଙ୍କର ଜୀବନ ରକ୍ଷା କରି ପାରିଛନ୍ତି ।
କେନ୍ଦ୍ରାପଡ଼ା ଜିଲ୍ଲା ଇଚ୍ଛାପୁର ଅଞ୍ଚଳର ମଧୁସ୍ମିତା ପରିଡ଼ା (୨୬) ଶୁକ୍ରବାର ରାତିରେ ଦୁଇ ଜଣ ଯମଜ ଶିଶୁଙ୍କୁ ଜନ୍ମ ଦେଇଥିଲେ ।
ପିଲା ଜନ୍ମରେ ସମସ୍ୟା ହେବାରୁ ଡାକ୍ତର ସିଜରିଆନ୍ କରିବାକୁ ପରାମର୍ଶ ଦେଲେ । ମଧୁସ୍ମିତାଙ୍କ ଶରୀରରେ ହିମୋଗ୍ଲୋବିନ୍(ରକ୍ତର ପରିମାଣ) ଖୁବ୍ କମ୍ ଥିବାରୁ ପିଲା ଜନ୍ମ ହେବା ପରେ ତାଙ୍କର ଜୀବନ ପ୍ରତି ବିପଦ ଥିବା ଡାକ୍ତର ଜାଣିବାକୁ ପାଇଲେ ।
ରକ୍ତ ନଦେଲେ ମଧୁସ୍ମିତାଙ୍କୁ ବଞ୍ଚାଇବା କଷ୍ଟକର ହୋଇ ପଡ଼ିବ । ତେଣୁ ତୁରନ୍ତ ସ୍ଥାନୀୟ ଡାକ୍ତର ଓ କିଛି ସ୍ୱେଚ୍ଛାସେବୀଙ୍କ ସହଯୋଗରେ ମଧୁସ୍ମିତାଙ୍କ ପାଇଁ ଆବଶ୍ୟକ ବି ପଜିଟିଭ୍ ରକ୍ତର ଅନ୍ୱେଷଣ କରାଗଲା ।
ଆଳି ବ୍ଲକ୍ ରାଣିପୋଖରିଆ ଗାଁର ସତ୍ୟରଞ୍ଜନ ବାରିକଙ୍କ ବ୍ଲଡ ଗ୍ରୁପ୍ ବି ପଜିଟିଭ୍ ଥିବା ଏବଂ ସେ ଆଗରୁ ୮ ଥର ରକ୍ତ ଦାନ କରିଥିବା ସମ୍ପର୍କରେ ଡାକ୍ତର ଓ ସ୍ୱେଚ୍ଛାସେବୀମାନେ ଜାଣିବାକୁ ପାଇଲେ ।
ସତ୍ୟଙ୍କୁ ଯୋଗାଯୋଗ କରାଯିବା ପରେ ସେ ତୁରନ୍ତ ରକ୍ତ ଦେବାକୁ ରାଜି ହେବା ସହ ରାତିରେ ମୋଟର ସାଇକେଲ ଯୋଗେ ଜିଲ୍ଲା ମୁଖ୍ୟ ଡାକ୍ତରଖାନାରେ ପହଞ୍ଚିଲେ ।
ପରେ ଡାକ୍ତରଙ୍କ ପରାମର୍ଶ କ୍ରମେ ରକ୍ତ ଭଣ୍ଡାରରେ ରକ୍ତ ଜମା କଲେ । ମଧୁସ୍ମିତାଙ୍କୁ ତୁରନ୍ତ ରକ୍ତ ଦିଆଯିବା ପରେ ଏବେ ତାଙ୍କ ସ୍ୱାସ୍ଥ୍ୟାବସ୍ଥା ଭଲ ଥିବା ଡାକ୍ତର କହିଛନ୍ତି ।
ସାରା ଦେଶରେ ଲକ୍ ଡାଉନ୍ ପାଇଁ ଘରୁ ବାହାରିବା ମୁସ୍କିଲ ହୋଇ ପଡ଼ିଥିବା ବେଳେ ସତ୍ୟରଞ୍ଜନ ଏସବୁକୁ ଖାତିର ନ କରି ରକ୍ତ ଦେଇ ମାନବିକତାର ପରିଚୟ ଦେଇଛନ୍ତି ।
ଏ ବାବଦରେ ସତ୍ୟରଞ୍ଜନ କହନ୍ତି ଜଣେ ମଣିଷର ଜୀବନ ବଞ୍ଚାଇବା ସବୁଠୁରୁ ଗୁରୁତ୍ୱପୂର୍ଣ୍ଣ କଥା ।
ଯେତେବେଳେ ମଧୁସ୍ମିତାଙ୍କ ସମସ୍ୟା କଥା ତାଙ୍କ ସ୍ୱାମୀ କାଳନ୍ଦୀ ପରିଡାଙ୍କ ଠାରୁ ଶୁଣିଲି ସେତେବେଳେ ଦ୍ୱିତୀୟ ଥର ପାଇଁ କିଛି ଭାବିବାର ଅବକାଶ ନଥିଲା ।
ସତ୍ୟରଞ୍ଜନଙ୍କ ଏହି ରକ୍ତଦାନ ଅଭିଯାନ ୨୦ ବର୍ଷ ବୟସରେ ଆରମ୍ଭ ହୋଇଥିଲା ।
ନିଜ ଗାଁର ଜଣେ ଏକ ଛୋଟ ପିଲାର ଜୀବନ ବଞ୍ଚାଇବା ପାଇଁ ପ୍ରଥମ ଥର ସତ୍ୟ ରକ୍ତ ଦାନ କରିଥିଲେ । ସତ୍ୟ କହନ୍ତି ନାମ କମାଇବାକୁ ମୁଁ କେବେ ରକ୍ତ ଦିଏନି ।
ବରଂ ମଣିଷର ଜୀବନ ବଞ୍ଚାଇବାକୁ ରକ୍ତ ଦିଏ ।ଜଣେ ରକ୍ତଦାତା ସମ୍ଭବତଃ ତିନି ଜଣ ରୋଗୀଙ୍କର ଜୀବନ ବଞ୍ଚାଇପାରେ ।
ଏହି କ୍ରମରେ ଚିନ୍ତା କଲେ ସତ୍ୟରଞ୍ଜନ ୮ ଥର ରକ୍ତ ଦାନ କରିବା ସହ ୨୪ ଜଣଙ୍କ ଜୀବନ ବଞ୍ଚାଇ ପାରିଛନ୍ତି ।
ଲକ୍ ଡାଉନ୍ କାରଣରୁ ସରକାର ଚାରିଆଡ଼େ ବନ୍ଦ କରି ଦେଇଛନ୍ତି । ବିଭିନ୍ନ ରାଜନୈତିକ ଦଳ, ଧାର୍ମିକ ଅନୁଷ୍ଠାନ ଓ ସ୍ୱେଚ୍ଛାସେବୀ ସଙ୍ଗଠନ ମାନଙ୍କ ଦ୍ୱାରା ଆୟୋଜିତ ହେଉଥିବା ରକ୍ତଦାନ ଶିବିର ସବୁ ବନ୍ଦ ହୋଇଯାଇଛି ।
ରାଜ୍ୟର ବିଭିନ୍ନ ରକ୍ତଭଣ୍ଡାରରେ ରକ୍ତ ସଙ୍କଟ ଦେଖାଗଲାଣି । ସରକାର କିଛି କିଛି ସ୍ଥାନରେ ରକ୍ତଦାନ ଶିବିର ଆୟୋଜନ କରିବାକୁ ଅନୁମତି ଦେବାକୁ ସତ୍ୟ ଅନୁରୋଧ କରିଛନ୍ତି ।
ଏ ବାବଦରେ ଜିଲ୍ଲା ମୁଖ୍ୟ ଡାକ୍ତରଖାନାରେ ରକ୍ତ ଭଣ୍ଡାର ଦାୟିତ୍ୱରେ ଥିବା ଡକ୍ଟର ମାନସ ଜେନା କହିଛନ୍ତି ଆମ ରକ୍ତ ଭଣ୍ଡାରରେ ଅଧିକାଂଶ ବ୍ଲଡ ଗ୍ରୁପର ରକ୍ତ ଅଛି ।
ଲୋକଙ୍କ ଆବଶ୍ୟକତାକୁ ନେଇ ରକ୍ତ ଭଣ୍ଡାର ପକ୍ଷରୁ ରୋଗୀଙ୍କୁ ରକ୍ତ ପ୍ରଦାନ କରାଯାଉଥିବା ବେଳେ ପ୍ରତିବଦଳରେ ଅନ୍ୟ ରକ୍ତ ଦାତା ଚାହୁଁଛୁ ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
